Dacă nu poți merge la film, Clubul Voluntarilor aduce filmul la tine acasă

Ce-i drept, carantina ne-a limitat numărul opțiunilor de divertisment pe care le aveam mereu la o aruncătură de băț. Acesta nu este un motiv de indispunere, ci dimpotrivă, acum avem posibilitatea să realizăm numeroase lucruri pe care le tot amânam întotdeauna pe „mai târziu”. Cartea de pe raft așteaptă să fie citită, iar acel film pe care tot spuneai că o să-l privești încă speră că îți vei aminti de el.

De aceea, pe 12 aprilie, umple-ți o găleată cu popcorn și pune-te confortabil în pat sau pe canapea, căci la ora 17.00 Clubul Voluntarilor dă start evenimentului online „Movie’n Artico”, în cadrul căruia va fi difuzat îndrăgitul film „Shrek I”.

Transmisiunea live a filmului va avea loc pe platforma Twitch și sunt bineveniți toți doritorii de a (re)viziona acest desen animat al copilăriei tuturor.

Dacă ești interesat, dă click AICI pentru a completa formularul de participare.